Åsa Waldau er datterdatter av Willis Säwe, arvtaker til den store Lewi Pethrus som stiftet den svenske pinsekirken. Selv vokste ikke Waldau opp i noe religiøst hjem, hun ble angivelig frelst som 16-åring på en sommerbibelskole dit en venninne tok henne med. Åsas mor var sterkt kritisk til pinsebevegelsen, og det endte med at datteren kom i fosterhjem. På den tiden skilte foreldrene seg.